**[Ki a terrorista?!](http://www.magnificat.ro/portal/index.php/hu/csaba-testvmainmenu-42/levelei-mainmenu-246/13765-ki-a-terrorista)**

**Kategória:** [**Csaba testvér levelei**](http://www.magnificat.ro/portal/index.php/hu/csaba-testvmainmenu-42/levelei-mainmenu-246) **Megjelent: 2017. február 09. csütörtök, 09:26 Írta: Antal Emőke**

**        Az üzletben sorba állok, egy néni is azt teszi az unokájával.**

**A csetepaté kezdetét nem láttam, csak arra figyeltem fel, hogy a 4-5 éves kisfiú elkezd topor-**

**zékolni, majd a kezét felemelve a nagymamájára, lábával sípcsonton rúgja! S teszi ezt bün-**

**tetetlenül, felnőtt emberek gyűrűjében! Gondolkozzunk el, vajon hol kezdődik a terrorizmus?!**

**A gyerekek hazajönnek az iskolából és kórusban szidják a tanárokat…. Próbálom elmondani**

**nekik, ahhoz, hogy jó tanár - diák viszony legyen az osztályban mely minden képzés alapja, a**

**növendék fel kell nézzen a mesterre, bizalommal tisztelnie kell oktatóját, nevelőjét! A diákok**

**egymásranéztek és elkezdtek kacagni, azt hitték viccelek velük! A beszélgetés közben kiderül**

**hogy ők büszkék arra, hogy egyik másik tanárukat kigúnyolják, szívatják, sokszor szemtől**

**szemben kikacagják. Szomorúan néztem őket, majd azt mondtam nekik, hogy igazából ők is**

**terroristák! Sértődötten néztek rám!! Igen, terrorista az, - folytattam - aki nem is próbálja meg-**

**érteni az embertársát, hanem ellenszenvből, gyűlöletből megpróbál kellemetlenséget, bosszú-**

**ságot, fájdalmat okozni neki! Kis Szent Teréz szerint nincs kis vagy nagy jótett, csak kis szeretet**

**és nagy szeretet van! Sajnos fordítva is igaz, nincs kis és nagy terrorista, csak gyűlölet van, ha-**

**rag, mely arra indít, hogy embertársamnak ártsak, fájdalmat okozzak! A gonosz léleknek nincs**

**keze, lába, nyelve, ő azt szeretné, hogy én gondolkodás nélkül az ő szolgálatába álljak, átenged-**

**jem nyelvemet, hogy általa rosszat mondhasson testvéreimről, ő azt akarja, hogy az én kezem**

**által üssön, az én lábam által rugdossa az általa megvetett, rossznak tartott világot! Vajon azok**

**a jószándékú fiatalok akik szétverték Ukrajnát, Líbiát, vagy azok akik a párbeszéd helyett láng-**

**ba borították Szíriát, az egész Közel-Keletet, vajon ők kinek a szolgálatában állnak, ki mozgatja**

**az ő kezüket, nyelvüket,fegyvereiket?!**

**Sok családban, gyermeknevelés helyett igazából egy diktátor képzés folyik! Elvesszük a**

**gyermektől a munkát, a különféle feladatokat, s így nincs lehetősége saját korlátait, terhelés**

**alatti képességeit megtapasztalni! A mai gyermeknek nagyon sokszor sajnos egyetlen feladata**

**van, a maga saját igényét megfogalmazni, kiválasztani mindazt, mire szüksége van! Gyermek-**

**ként sokszor égő fájdalommal tanultam meg, hogy milyen messze van a legszebb szándék és**

**az elvégzett munka végeredménye! Emlékszem, hogy nagyapámmal egy kora tavaszi na-**

**pon, a hatalmas csíki hó, a tél által megrongált kerítést akartuk újralécezni. Gyermeki tettre-**

**készséggel, örömmel álltam neki a munkának. Csattogott a kalapács, szegeltem én is ezerrel,**

**de sajnos újból és újból a szeg feje mellé ütöttem, hol a deszkára, hol az ujjamra, közben a szeg**

**az én iparkodásomra füttyöt hányva, hol erre, hol arra elgörbült. Bölcs öreg, kedves nagytatám**

**mosolyogva nézett, majd bátorítva annyit mondott, fiam nem jól állsz, látod a huzat elcsavarta**

**a szeget! Aztán mikor meglátta, hogy forgolódva, gyermeki naivságomban próbálok a szélnek**

**háttal fordulva dolgozni, akkor jó kedvvel, vidáman kacagott, majd újból megmutatta, hogy**

**hogyan kell néhány mozdulattal beverni azt a fránya szöget! Nagyot nyeltem, de délután mikor**

**már senki nem látott, vettem egy doboz szeget és egy deszkát, majd egész délután vertem egymás**

**mellé a szegeket, addig míg pontosan, sorba nem álltak úgy, ahogyan nagytatámtól tanultam.**

**Nem könnyű az álmaink szintjére emelni világunkat, a realitást, melyet nem a szándék, hanem**

**a tettek formálnak! Estére sok bőr nem volt az ujjaimon, azon a napon nem csak szegezni**

**tanultam meg, hanem megtapasztaltam saját korlátaimat is, megtanultam, hogy nem elég a jó**

**szándék egy szeg célba juttatásához, nem elég az akarat, hanem több kell, tapasztalat, higgadt**

**bölcsesség, ügyesség, kemény, kitartó munka! Mérgemben sírva, sajgó ujjakkal tanultam meg**

**tisztelni mások munkáját! A nagy igazságot: magunkat szándékaink alapján, másokat tetteik**

**alapján ítélünk meg!**

**Gyermekeinket, fiataljainkat nem kell szidjuk, elítéljük, hanem tegyük oda nap mint nap**

**nagyon egyszerű feladatok elvégzésére! Segítsük őket megtapasztalni, hogy rózsaszín álmok**

**tojáshéjából milyen nehezen születnek meg a körülöttünk lévő működő reális világ. Kudarcaik**

**teszik gyermekeinket a mi kudarcainkkal szemben megértővé, együttérzővé! Segítséget kérve**

**nőnek fel oda, hogy ne mondjanak ítéletet, hanem jóságosan a botladozó társaik segítségére**

**siessenek! Csak így fog felragyogni világunkban az áldott béke, s gyermekeink arcán Teremtő**

**Istenünk szép vonása, ki a megroppant nádat nem töri el, s a pislákoló mécs belet nem oltja ki!**

**Szeretettel,**

**Csaba t.**

**Kép: Medgyesi otthonunk kis lakója büszkén mutatja a nevelőjével készített rajzukat**